**Molėtų rajono savivaldybės taryba**

**SPRENDIMAS**

**DĖL TURTO PERDAVIMO PAGAL PANAUDOS SUTARTĮ VIEŠAJAI ĮSTAIGAI MOLĖTŲ TURIZMO IR VERSLO INFORMACIJOS CENTRUI**

2022 m. gruodžio 22 d. Nr. B1-250

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 4 dalimi, Lietuvos Respublikos viešojo sektoriaus atskaitomybės įstatymo 2 straipsnio 22 dalies 5 punktu, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.2, 4.2, 5.1.1 papunkčiais,atsižvelgdama į Molėtų kultūros centro direktoriaus 2022 m. lapkričio 22 d. įsakymą Nr. V-14 „Dėl savivaldybės turto pripažinimo nereikalingu Molėtų kultūros centro veiklai“, viešosios įstaigos Molėtų turizmo ir verslo informacijos centro 2022 m. lapkričio 23 d. raštą Nr. SD-31 „Dėl patalpų suteikimo panaudos pagrindais“,

Molėtų rajono savivaldybės taryba n u s p r e n d ž i a:

Perduoti viešajai įstaigai Molėtų turizmo ir verslo informacijos centrui (kodas 167599056) nuo 2023 m. sausio 8 d. pagal panaudos sutartį 10 (dešimčiai) metų neatlygintinai naudoti Savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą nekilnojamąjį turtą - 113,32 kv. m ploto patalpas (plane pažymėtas: 1-92 3,23 kv. m; 1-56 21,43 kv. m; 1-59 41,52 kv. m; 1-60 23,63 kv. m; 1-61 1,88 kv. m; 1-62 2,01 kv. m; 1-63 1,30 kv. m; 1-64 11,70 kv. m; 1-65 6,62 kv. m) kultūros namų pastate (inventorinis Nr. 01200119/0120119-1; registro Nr. 44/771601; unikalus Nr. 6296-8000-7019; plane pažymėtame 1C4p; bendras plotas 4027,85 kv. m), esančiame Molėtų r. sav., Molėtų m., Inturkės g. 4, vykdyti įstatuose numatytą veiklą. Patalpų įsigijimo vertė 113959,99 Eur, likutinė vertė 2022 m. gruodžio 1 d. 106016,83 Eur.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika